<classify> Matokeo hayo yanaifanya kuaga michuano hiyo ikiicha Mbao ikiingia fainali ambapo itacheza na Simba baada ya kumalizika kwa Ligi Kuu Bara. Katika mechi ya jana, Mbao haikuwa ikipewa nafasi kubwa ya kuibuka na ushindi huo, hivyo matokeo hayo yamewaduwaza Yanga na mashabiki wake.Mbao ambayo ni timu ngeni msimu huu, imekuwa ikifanya vizuri kwenye mechi zake za michuano mbalimbali hasa inapocheza uwanja wa nyumbani. Timu hiyo ilifungwa mbao 3-0 na Yanga katika mechi ya raundi ya kwanza la Ligi Kuu kwenye uwanja wa Taifa Dar es Salaam, na wiki ijayo itacheza nayo tena mechi ya raundi ya pili kwenye uwanja huohuo wa CCM Kirumba.Katika mechi ya jana, Mbao ilianza mechi kwa kasi ikitawala kipindi cha kwanza na Yanga ikitawala kipindi cha pili hasa katika dakika za mwisho ilipofanya mashambulizi ya nguvu ambayo hata hivyo hayakuzaa matunda.Bao pekee katika mechi hiyo lilifungwa katika dakika ya 24 kupitia kwa Andrew Vincent wa Yanga aliyejifunza akiwa kwenye harakati za kuokoa mpira wa Krosi iliyopigwa na Pius Buswita wa Mbao.Bao hilo lilifanya Yanga izinduke na kupeleka mashambulizi kwa wapinzani wao lakini hawakuziona nyavu mpaka mwisho wa kipindi cha kwanza. Kipindi cha pili kilianza kwa Mbao kucheza kwa kujihami zaidi na Yanga ikitoka kushambulia lakini umakini mdogo wa washambuliaji wake uliwafanya wakose bao mpaka mwisho wa mechi hiyo.Nahodha Nadir Haroub Canavaro alikosa bao katika dakika ya 80 baada ya kupiga mpira wa kichwa uliookolewa na kipa wa Mbao. Dakika moja baadae Amisi Tambwe aliikosesha tena Yanga bao na dakika ya 86 Simon Msuva akiwa kwenye nafasi nzuri ya kufunga akapaisha mpira.Mechi ya fainali ya Simba na Mbao inatarajiwa kuwa ya vuta nikuvute kutokana na matokeo ya mechi yao ya mwisho ya Ligi Kuu ambapo Mbao ilikuwa mbele kwa mabao 2-0 mpaka dakika ya 82 kabla Simba haijachomoa na kuibuka na ushindi wa mabao 3-2.Simba sasa inahitaji kushinda mechi hiyo ili kujihakikishia nafasi ya kushiriki michuano ya kimataifa kwani ingawa ipo kwenye mbio za ubingwa wa Ligi Kuu na Yanga, lakini nafasi yake ni finyu kutokana na mpinzani wake kubakiza mechi tano mkononi, yenyewe ikiwa na mechi tatu pekee. Mshindi wa kombe la FA atawakilisha nchi kwenye michuano ya kombe la Shirikisho Afrika wakati bingwa wa Ligi Kuu atashiriki Ligi ya Mabingwa Afrika  <topic>: MICHEZO 